אלפין (קבוצת מרוצים)

אלפין פורמולה 1 (באנגלית: Alpine F1 Team או בשמה המסחרי BWT Alpine F1 Team) היא קבוצת מרוצים המתחרה באליפות הפורמולה 1. הקבוצה, בבעלות קבוצת רנו, הצטרפה לאליפות בעונת 2021 במקומה של קבוצת רנו מתוך מטרה לקדם את מותג רכבי הספורט של החברה, אלפין. רנו פעילה באליפות הפורמולה 1 מאז שנת 1977 במגוון של צורות. לאורך השנים שינתה הקבוצה מספר פעמים את שמה. בסוף שנת 2015 רכשה רנו את הקבוצה מידי חברת האחזקות ג'ני קפיטל שהריצה אותה תחת השם לוטוס ושינתה את השם ל"רנו ספורט". לקראת עונת 2021 שינתה הקבוצה את שמה לאלפין. פרננדו אלונסו, שזכה בעבר פעמיים באליפות הנהגים יחד עם רנו, שב לעונת הבכורה של הקבוצה לאחר שנתיים של היעדרות מהאליפות, לצידו של אסטבן אוקון. סיריל אביטבול, שניהל את קבוצת רנו הודיע על עזיבת הקבוצה עם המעבר לאלפין. במקומו הגיע לקבוצה דויד בריביו, שהיה מנהל קבוצת סוזוקי באליפות ה-MotoGP. אלונסו נאלץ לפרוש במהלך המרוץ הראשון לאחר ששברים שהיו על המסלול גרמו להתחממות המנוע. סבסטיאן פטל התנגש באוקון, שסיים את המרוץ במקום ה-13. למרות הפתיחה החלשה, הקבוצה צברה נקודות ב-15 המרוצים הבאים, כולל ניצחון של אוקון בגרנד פרי הונגריה. בינואר 2022 מנהל הקבוצה, מרסין בודקובסקי, ואלן פרוסט שהיה דירקטור בקבוצה עזבו את תפקידם. אוטמר שפנאואר התמנה למנהל הקבוצה בהמשך אותו החודש. בפברואר 2022, חתמה חברת BWT האוסטרית על הסכם כנותנת חסות ראשית של הקבוצה. בגרנד פרי קנדה סיים אלונסו את מקצה הדירוג במקום השני אחרי מקס ורסטאפן. במרוץ עצמו הוא סיים רק במקום התשיעי. אוקון השיג את התוצאה הטובה של העונה כשסיים רביעי במקסיקו. לאחר קרב צמוד עם מקלארן הצליחה הקבוצה לעקוף אותה ולסיים במקום הרביעי באליפות היצרנים. בחודש אוגוסט הודיע אלונסו על עזיבת הקבוצה ומעבר לקבוצת אסטון מרטין לקראת עונת 2023. אלפין מיהרה להכריז על החתמתו של פיאסטרי, נהג האקדמיה של הקבוצה, כמחליף לאלונסו. פיאסטרי, מצידו, מיהר לפרסם הודעה בה הוא מכחיש שחתם על חוזה עם הקבוצה והודיע שלא יתחרה עבור אלפין אלא עבור קבוצת מקלארן. הנושא הגיע לדיון במועצת ההכרה בחוזים של ה-FIA, שקבעה כי פיאסטרי יוכל להתחרות במקלארן ואינו מחויב לאלפין. בעקבות ההחלטה הוחתם פייר גאסלי במקומו של אלונסו. ביולי 2023 הוחלף לורן רוסי בתפקיד מנכ"ל אלפין על ידי פיליפ קריאף. במהלך סוף השבוע של גרנד פרי בלגיה הודיעה הקבוצה כי אוטמר שפנאואר, מנהל הקבוצה, ואלם פרמאן, המנהל הספורטיבי, יעזבו את תפקידם מיד לאחר המרוץ. פאט פריי, המנהל הטכני, יעזוב בסיום העונה. הערות ‡ – חצי מהנקודות חולקו מאחר שלא הושלמו 75% מההקפות המתוכננות. העונה טרם הסתיימה מדיה וקבצים בנושא אלפין בוויקישיתוף אתר האינטרנט הרשמי של אלפין (באנגלית, בצרפתית, בגרמנית וביפנית) אלפין, ברשת החברתית פייסבוק אלפין, ברשת החברתית אקס (טוויטר) אלפין, ברשת החברתית אינסטגרם אלפין, ברשת החברתית LinkedIn אלפין, סרטונים בערוץ היוטיוב "Lotus-Renault letter of intent, 28 September 2015 Renault to rebrand as Alpine F1 Team in 2021, Formula1.com, 6 September 2020 [https://www.formula1.com/en/latest/article.fernando-alonso-to-make-sensational-return-to-f1-with-renault-in-2021.70HoQCymKIElIDzHFXkaBB.html Fernando Alonso to make sensational return to F1 with Renault in 2021], Formula1.com, 8 July 2020 Alpine F1 sign ex-MotoGP boss Davide Brivio as new racing director , Sky Sport, 17 January 2021 Alpine F1 Team left empty handed following the Bahrain Grand Prix, The Checker Flag, 1 April 2021 Hungarian GP Facts & Stats: Ocon secures first French triple since Prost – and there's a new record for Alonso, Formula1.com, 1 August 2021 Alpine: Executive director Marcin Budkowski leaves team in latest F1 management shake-up, Sky Sport, 13 January 2022 Alpine part ways with Non-Executive Director and four-time world champion Alain Prost, Formula1.com, 17 January 2022 Szafnauer named Alpine Team Principal as Rossi confirms new structure, Formula1.com, 17 February 2022 Alpine set for blue and pink livery as BWT becomes title sponsor, Motorsport.com, 11 February 2022 Alpine announces Piastri for F1 2023, but doubts remain, Motorsport.com, 2 August 2022 Oscar Piastri cleared by the FIA’s CRB to race for McLaren in 2023, Plantf1.com, 2 September 2022 Pierre Gasly to join Alpine for 2023 F1 season as Nyck de Vries confirmed as AlphaTauri replacement, Sky Sport, 8 October 2022 Hungarian Grand Prix: Laurent Rossi replaced as Alpine CEO by Philippe Krief, BBC, 20 July 2023 Szafnauer leaves Alpine F1 team principal role, Motorsport.com, 28 July 2023 Pat Fry lands top technical role at Williams F1 team, Motorsport.com, 28 July 2023 "Alpine – Grands Prix started". StatsF1. נבדק ב-17 בפברואר 2022. {{cite web}}: (עזרה)